cyanic-selkie/wikianc huggingface dataset:
Ælfgifu Ælfhelmsdatter av Northampton
Konge av England
To kvinner fikk stor innflytelse på den danske kongen av Danmark og England. Emma fikk det angelsaksiske navnet Ælfgifu da hun giftet seg med Æthelred, og således har det vært en tendens til at de har blitt forvekslet med hverandre. Det er mulig at Knut aksepterte begge som sine hustruer, og begge fødte ham sønner som han anerkjente. Hans siste sønn, Hardeknut, var det siste barnet som Emma fødte. Han ble arveprins av Knuts rike i kraft av være godkjent av kirken, og selv Emma foretrakk ham framfor sine eldre sønner med Æthelred. Ælfgifu hadde sine fiender, særskilt Emma, som gjorde sitt for å spre tvil om at Ælfgifus sønner med Knut ikke var legitime. Kronikøren Florence av Worcester gjorde sitt i 1035 for å spre denne tvilen i form av et ondsinnet rykte: «Mange påsto dog at Svein ikke var kongens og denne Ælfgifus sønn, at hun gjerne ville ha hatt en sønn, men ikke kunne få en, og derfor han befalt at en nylig født sønn etter en prest skulle bringes til henne, og hun hadde bibrakt kongen full tro på at hun hadde født ham en sønn.»
St. Jakob kirke i Sandomierz
St. Jakob kirke er en kirke ved Staromiejska-gaten i Sandomierz. Den utgjør en del av et dominikansk klosterkompleks. Kirken ble bygd i rund år 1226 av dominikanerordenen. Den har senere fått en barokkstil.
Electrola
Etter 2002 er merket en del av «Capitol Division» i EMI Music Germany GmbH & CoKG.
Ragnhild Enge
Teknikk og materialvalg
Ragnhild Enge arbeider med vev i forlengelse av gobeleng-tradisjonen, en spesielt arbeidskrevende teknikk som kan gjenfinnes i veggtepper fra 1600-tallets Frankrike. Hennes motiver er abstrakte, og bildene kjennetegnes særlig av en lag- på lageffekt som gir inntrykk av tredimensjonal dybde. Vevene er utført i ullmaterialer, håndfarget av kunstneren, gjerne med enkle spor av ornamentikk i silketråd.
Bus Stop
Mottakelse
Flere filmkritikere mente at Monroes skuespillerstudier i New York hadde forbedret skuespillerprestasjonene hennes i svært stor grad. The Hollywood Reporter mente at rolletolkningen hennes hadde «blitt forsterket med en sensitivitet, sårhet og forståelse som frøken Monroe ikke har vist tidligere». Filmkritikeren Bosley Crowther i The New York Times proklamerte: «Hold på stolene, folkens, og gjør dere klare for en rystende overraskelse. Marilyn Monroe har endelig vist seg som en skuespillerinne.»
Franziskus von Bettinger
Død
Konrad Graf von Preysing, mangeårig personlig sekretær for erkebiskopen og senere nazimotstander og biskop av Berlin, offentliggjorde i 1918 boken Kardinal Bettinger nach persönlicher Erinnerung. Der gir han denne korte karakteristikk av kardinalens virke: «Kardinal Bettinger har i sin tjeneste for sin hjord glemt sin egen person».
Irreparabile tempus
Handling
Vel ute i verden møter de moster Mote, som straks huker tak i dem, gir dem klisejepregede roller å spille, og setter standard for deres tilværelse som voksne kvinner. De læres opp til å gjøre seg kostbare og avvise friere, i alle fall til en viss grad, lyve på alderen, og mest av alt gjøre livet til et maskespill. Mote sier at Kathinka skal spille rollen som den intellektuelle fritenkeren, Rosa skal være den svermeriske roman/ukebladlesersken, Konstanse den religiøse, og Molly den knisete. Kjeder rollene, kan de bytte. Før Mote går, får jentene hvert sitt speil, slik at de kan fordype seg i seg selv.
Al Boasberg
Biografi
Boasberg døde 18. juni 1937 i Los Angeles i California av hjerteinfarkt.
Don Bluth
Som animatør
En av hans store prosjekter var videospillet * ''Dragon's Lair fra 1983. Der var det han selv som laget animasjonen.
Finnmark Fotballkrets
5. divisjon
''For tabeller se 5. divisjon fotball for menn 2023 ''
Konrad von Preysing
Holdning til nazismen
I 1933 ble Adolf Hitler utnevnt til rikskansler i Tyskland, og grep raskt all politisk makt. Biskop Preysing sa da at «vi er falt i hendene til kriminelle og tåper» Biskop Preysing var en av de fasteste og konsekvente i det kirkelige lederskap i sin motstand mot nasjoinalsosialismen, og var foraktet av Hitler, som sa at «det råtneste av åtselet er de som kommer ikledt ydmyketens kappe, og den mest forråtnede av dem er grev Preysing! For et udyr!»
Under andre verdenskrig hadde biskopen kontakt med folk i den opposisjonelle Kreisau-kretsen, som Carl Goerdeler og Helmuth James Graf von Moltke. Preysings adventshyrdebrev i 1942 og 1943 om menneskerettene ble gitt bredere spredning ved at BBC leste et av dem opp på tysk.
Kardinal
Etter krigsslutt ble Preysing kreert til kardinal av pave Pius XII, med Sant'Agata dei Goti som tittelkirke. Det skjedde den 18. februar 1946; Angelo Roncalli som var pavelig nuntius i Frankrike skaffet Preysing penker til billetten til Roma.
Tysklands Grand Prix 2005
Rapport
Kimi Räikkönen hadde beste startspor og tok ledelsen fra start. Hans lagkamerat Juan Pablo Montoya, som hadde dårligste startspor fordi han ikke hadde fullført kvalifiseringsrunden, passerte ni biler på den første runden. Etter tre runder så det ut til at Mark Webber måtte gi seg på grunn av for store skader på bilen, men da Räikkönen var på runde tolv kom australieren tilbake i løpet. En av grunnene til at Williams-BMW bilen fortsatte kan være at Tyskland er deres hjemmebane.
Timothy F. Geithner
Bakgrunn
Timothy Geithner var sønn av Peter Franz Geithner og Deborah Moore. Den tysk-amerikanske faren var direktør for Ford Foundations Asia-program i New York i 1990-årene, etter å ha arbeidet for United States Agency for International Development i Zambia og Zimbabwe. Tidlig på 1980-tallet hadde Geithners far hatt tilsynet med Ford Foundations mikrofinansprogrammer i Indonesia som var blitt utviklet av Ann Dunham Soetoro, Barack Obamas mor, og de møttes i det minste én gang i Jakarta. Geithners farfar, Paul Herman Geithner (1902–1972), immigrerte med sine foreldre til USA i 1908 fra Zeulenroda i Tyskland.
King Kong
King Kong er en fiktiv kjempegorilla som hadde sin debut i filmen King Kong. Siden den første filmen om King Kong kom i 1933 er det blitt laget en rekke filmer om ham og andre beslektede kjempegorillaer:
Sigurd Thinn
Sigurd Johan Thinn (født 23. september 1957 i Oslo) er en tidligere norsk ishockeyspiller. Han spilte 42 offisielle OL og VM kamper for det norske hockeylandslaget, og spilte blant annet under Vinter-OL i 1988 i Calgary. I tillegg til å representere Furuset og Sportsklubben Djerv i Bergen, spilte han 135 kamper i den norske Eliteserien for Vålerengen som han vant to norgesmesterskap med (1985 og 1987). Thinn spilte også på Oslo-klubben LM-90.
Achensee
Achensee er Tirols største innsjø og ligger 929 meter over havet i Achental, en nordlig sidedal til Inndalen. Sjøen er 9 km lang (i nord–syd-retning), opptil 1 km bred, 7 km² stor og opptil 130 m dyp. Den har veldig rent og klart vann. Siden den er forholdsvis kald, er den likevel ikke spesielt attraktiv som badesjø, men er på grunn av de gunstige vindbetingelsene populær bland vindsurfere.
Den dominikanske republikk under Sommer-OL 2012
Den dominikanske republikk deltok under Sommer-OL 2012 i London som ble arrangert i perioden 27. juli til 12. august 2012. Trettifem utøvere, femten menn og tjue kvinner deltok i ti sporter. Det var trettende gangen Den dominikanske republikk deltok i et sommer-OL. De kom på førtisjetteplass, men en gull- og en sølvmedalje. Taekwondosutøveren Gabriel Mercedes var landets flaggbærer under åpningsseremonien.
Driftsbygning
Driftsbygning i landbruket er et uthus som rommer mange ulike funksjoner. De mest vanlige er løe, låve, fjøs og stall, ofte sammen med grisehus, hønsehus og utedo. Driftsbygninger av denne type ble tatt i bruk på norske gårder fra opplysningstiden på slutten av 1700-tallet. Det ble fra landbrukskyndig agitert for at bøndene måtte bygge nye rasjonelle uthus med mest mulig under ett tak, i stedet for den gamle skikken med at hver funksjon hadde sitt hus. Det gjaldt å gjøre arbeidet lettere – ikke minst spare seg for unødvendig bæring i forbindelse med daglig stell av dyra.
Krabber
Levevis
Krabber løper sidelengs fordi de har dårlig syn, men har følehår som gjør at de kan orientere seg. Ved å gå sidelengs utnytter de følehårene bedre.
Ecuador under Sommer-OL 2012
Ecuador deltok under Sommer-OL 2012 i London som ble arrangert i perioden 27. juli til 12. august 2012. Trettiseks utøvere, tjuetre menn og tretten kvinner deltok i elleve sporter. Det var trettende gangen Ecuador deltok i et sommer-OL, de vant ikke noen medaljer. Padler César de Cesare var landets flaggbærer under åpningsseremonien.
Asias historie
Kystregionene var hjemmet til noen av verdens tidligst kjente sivilisasjoner, hvor hver av disse tre regionene utviklet tidlige sivilisasjoner rundt næringsrike elvedaler. Sivilisasjonene i Mesopotamia, Indusdalen og Kina hadde mange likheter og utvekslet trolig teknologier og flere idéer som matematikk og hjulet. Andre kjente fremskritt som skrift oppstod antagelig individuelt i hvert område. Byer, stater og imperier utviklet seg i disse lavereliggende områdene.
Stepperegionen hadde lenge vært befolket av ridende nomader, og fra de sentrale steppene kunne de nå alle områder på det asiatiske kontinent. De tidligst kjente sentrale ekspansjonen ut av steppene er den indoeuropeiske som spredte sitt språk inn i Midtøsten, India og tokharene til grensene til Kina. Den nordlige delen av kontinentet, som dekker store deler av Sibir, var ikke tilgjengelig for steppenomadene på grunn av tette skoger og tundra. Disse områdene var svært spredt befolket.
12 fortapte menn
Popularitet og økonomi
Produksjonskostnadene var på $5,4 millioner.
Bakgrunn
Filmen er basert på E. M. Nathansons roman The Dirty Dozen fra 1965. Boka var inspirert av en gruppe amerikanske fallskjermjegere som var aktive under andre verdenskrig og som ble kalt "Filthy Thirteen".
Maos lille røde
Tilnavn og historisk kontekst
Bokens alternative navn, den lille røde, oppstod egentlig i Vesten som en betegnelse for lommeutgavene som kom i omløp på vestlige språk. Det kinesiske navnet som kommer nærmest til dette er 红宝书 (Hóng bǎoshū, ordrett «den røde skattede bok»), og dette navnet ble populært i Kina under kulturrevolusjonen.
I annen halvdel av 1960-årene, og i flere år fremover, var denne boken et mer fremtredende særmerke for den kinesiske kommunismen enn til og med avbildninger av Mao selv. Det ble etterhvert vanskelig å finne bilder av kinesiske kommunistledere uten at de viste fram sitt eksemplar av den lille røde, som regel høyt løftet som et seiersbanner.
Norsk utgave
Begrepet «den lille røde» var på denne tiden salgbart, og ulike typer «opprørsk» litteratur ble utgitt i dette formatet. I Norge ga Pax forlag ut Soldatens lille røde bok av Lasse Efskind i 1970, med oppfordringen: «Lykke til med en politisk militærtjeneste!» Samme forlag solgte Den lille røde bok for skoleelever da 1970-tallets skoleopprør nådde Oslo-skolene.
Struktur og innhold
Boken består av 427 sitater i 33 tematiske kapitler. Sitatene varierer i lengde fra én setning til noen korte avsnitt. De fleste sitatene er hentet fra en gruppe av rundt to dusin dokumenter i Maos samlede verker, et verk i fire bind.
Zakarpatska oblast
Historie
Frem til første verdenskrig var området en del av Østerrike-Ungarn, og i mellomkrigstiden del av Tsjekkoslovakia. Etter Hitler-Tysklands deling av Tsjekkoslovakia erklærte provinsen seg som selvstendig republikk 15. mars 1939, under det historiske navnet Karpato-Rutenia; men alt samme dag ble den nyfødte republikken invadert av Ungarn. I juli 1945 ble området en del av Sovjet-republikken Ukraina, og ukrainere utgjorde i 2014 81 % av befolkningen. 12 % er ungarere, 3 % er rumenere, 3 % russere, 1 % er roma og 1 % slovakisk. I tillegg er der rutenere eller rusinere, anerkjent som etnisk gruppe i nabolandene Polen, Ungarn og Slovakia, som historiens mest berømte rutener, Andy Warhol, stammet fra. Men i Ukraina har skiftende regjeringer definert dem som en undergruppe av ukrainere, og rutensk som en ukrainsk dialekt. Ifølge folketellingen fra 2001 utgjør rutenere mindre enn 1 % av provinsens befolkning, mens aktivister mener at tallet er minst 150.000, dvs. minst 12 % av befolkningen. I 2008 utropte aktivistene området til «Republikken Sub-Karpatisk Rus», med krav om autonom status som Krim. Like etter Sovjetunionens oppløsning i 191 stemte 78 % av lokalbefolkningen ja til selvstyre for provinsen, men Kijev ignorerte både folkeavstemningen og republikken.
Zaha Hadid
Liv og virke
I 2012 ble Hadid utnevnt til kommandørdame (DBE) av Den britiske imperieordenen for sin innsats for arkitekturfaget. Hun ble dermed opphøyet i ridderstanden og fikk rett til å føre tiltaleformen dame foran sitt navn.
Nick Massi
Massi hadde spilt i flere band, da han i 1958 blei med i The Four Lovers. De skifta etter hvert navn til The Four Seasons, og under dette navnet hadde de ei rekke store slagere, for eksempel «Sherry», «Dawn (Go Away)» og «Rag Doll». Massi var i stor grad ansvarlig for gruppas vokalarrangementer.
Joe Lovano
Karriere
I begynnelsen på 80-tallet startet Lovano å arbeide med John Scofields kvartett og en «bassløs» trio med Paul Motian og Bill Frisell. I 1993 spilte han inn en plate sammen med gitarlegenden Bill DeArango, også fra Cleveland, platen Anything Went. DeArango døde dement i 26. desember 2006 bare to timer etter at Lovano hadde besøkt han.
Snurrepiperier
Til kategorien hører også store ting som verdensur med tablåer av marionettfigurer, og dampfløyteorgel. I dag ser vi at mange viktige ting fra tidlig utvikling av tekniske apparater kan bli snurrepiperier. Her kan nevnes:
Byoriginaler fra Kristiansand
Kjutta
– Pulsen din går altfor langsomt, Oluf Severin, sa han.
Guyana under Sommer-OL 2008
Friidrett
Kvinner
Þórunn Helga Jónsdóttir
Klubbkarriere
Jónsdóttir spilte for KR tidlig i karrieren, samt for amerikanske Rhode Island Rams i 2004. Etter en retur til KR, signerte hun for brasilianske Santos FC i 2008, og var en del av laget som vant Copa Libertadores Femenina i både 2009 og 2010.
Jalasjärvi
Jalasjärvi er en tidligere kommune i landskapet Södra Österbotten i Finland. Kommunen hadde cirka 8,300 innbyggere og et areal på 830,47 km² hvorav 11,72 km² er vann. Jalasjärvi var en finskspråklig kommune som grenset til kommunene Ilmola, Karvia, Kauhajoki, Kihniö, Kurikka, Parkano og Seinäjoki. Jalasjärvi ble opprettet i 1867. I begynnelsen av 2016 ble Jalasjärvi slått sammen med Kurikka.
Edwards Air Force Base
Edwards Air Force Base er en av det amerikanske flyvåpenets flybaser, og ligger på grensen mellom Kern County og Los Angeles County i California. Den er en viktig flybase for testflyvninger, og var et av stedene som ble benyttet som landingsbane av den amerikanske romfergen. Flybasen ble etablert i 1933.
Komondor
Utseende, anatomi og fysikk
Komondor er en gigantstor svakt rektangulær hunderase med en svært karakteristisk helhvit pels, som minner om den puli og bergamasco har. Hele kroppen er rikelig dekket av lang, lisse- eller mopplignende pelsbehåring som er 20-27 cm lang på lendet, 15-22 cm på ryggen, over skuldrene og langs sidene av brystkassen, og 10-18 cm lang på hodet, halsen og nedover lemmene. Behåringen er grov i strukturen og sammentvinnet i lange, lisselignende strimler som ikke må flette seg med hverandre. Underullen er tynn og ullen. Pelsen må ikke børstes, men kun «ryddes/separeres» med fingrene. Separeringen starter man med i 8-måneders-alderen. Den skal heller ikke vaskes mer enn maksimalt to ganger om året.
Malaria
Malariaparasitten
Det finnes fem arter av slekten Plasmodium som regelmessig forårsaker sykdom hos mennesker: P. falciparum, P. vivax, P. ovale, P. malariae og P. knowlesi. Av disse er P. falciparum mest fryktet, da denne kan føre til alvorlig sykdom og død, mens de andre parasittene i større grad gir mildere og mer langvarige sykdomsforløp. I tillegg infiserer P. relictum, P. anasum og P. gallinaceum fugler, hvorav førstnevnte er kritisk på steder der fuglene mangler evolusjonær resistens over tid, for eksempel på Hawaiiøyene. Parasittene overføres av malariamygg (Anopheles), og det er bare hunnmyggen som stikker mennesker og som dermed kan overføre malariaparasittene.
Gerhard Henrik Armauer Hansen
Gatenavn
Armauer Hansen er hedret med gatenavn i Bergen, Trondheim, Oslo og Stavanger.
Porteføljestyring
Porteføljestyring er en betegnelse på metoder som benyttes av ledelsen i virksomheter for utvelgelse og prioritering av prosjekter og programmer i en virksomhet. Samlingen av disse prosjektene og programmene omtales som virksomhetens portefølje, derav navnet. Office of Government Commerce (OGC) definerer porteføljen i denne sammenheng som "alle investeringer i forandringer som kreves for at virksomheten skal nå sine strategiske mål".
Balanse
Det andre hovedmålet med porteføljestyring er å oppnå en ønsket balanse i porteføljen. En slik balanse oppnås gjennom måling ut fra parametere som risiko, kort- og langsikt, produktkategori, prosjekttype, teknologi m.m..
Elmendorf Air Force Base
Elmendorf Air Force Base er en av det amerikanske flyvåpens flystasjoner, og ligger ved Anchorage i Alaska. Basen er Alaskas største.
Kenneth E. Hagin
Kenneth Erwin Hagin (født 20. august 1917 i McKinney i Texas i USA, død 19. september 2003) var en amerikansk predikant som av mange regnes som trosbevegelsens far.
Påstander om plagiat
Da Simmons oppdaget Hagins bruk av MacMillans materiale, kontaktet han forlaget som hadde utgitt MacMillans originale verk. Forlagets president konfronterte Hagin med skriftlig beviser på plagiatet. Hagins reaksjon var å hevde at han ikke hadde plagiert noen, men at henvisningen til MacMillan hadde blitt utelatt ved en forglemmelse. Hagin hevdet deretter implisitt at plagiatet i realiteten var et bevis på at hans og MacMillans lære kom fra Gud. I et avsnitt fra et brev som er trykt på side 68 i A Different Gospel av D.R. McConnell, framholder Hagin at personer som taler om samme emne benytter «så godt som de samme ordene» fordi «det er den samme Ånd som leder og anviser.» Simmons godtok ikke dette argumentet og anførte at det åpnet igjen for spørsmålsstillingen om hvorfor Hagin opplevde det nødvendig å lese noen bøker i det hele tatt dersom Gud skulle komme til å inspirere ham til å ha de samme tankene og ordene som en annen forfatter. Simmons gjentar disse beskyldningene i sin bok fra 1996, E.W. Kenyon and the Postbellum Pursuit of Peace, Power, and Plenty. Da en ny utgave av boka kom i 1984 med ny tittel (The Believer's Authority) ble MacMillan imidlertid kreditert av Hagin.
Solidaridad (Quintana Roo)
I Solidaridad kan man finne de arkeologiske stedene Tulum og Cobá i tillegg til Xcaret og Xel-Ha. Ved de sistnevnte er det opprettet økologiske parker de siste årene.
Peacekeeper
Peacekeeper er en amerikansk ICBM med opptil 10 stridshoder. Det har vært operativt siden 1986, og er utplassert ved F. E. Warren Air Force Base som ligger i Wyoming.
Henrik II av Østerrike
Som sønn av markgreve Leopold III besatte han den etterfølgende posisjonen som pfalzgreve ved Rhinen, inntil han etter sin bror Leopold IVs overraskende død overtok tittelen som hertug av Bayern og markgreve av Østerrike, da Leopold IV døde barnløs. Han hadde sin residens i den daværende hovedstaden i Bayern, Regensburg.
I motsetning til sin far, som for det meste regjerte fra Klosterneuburg, forfremmet han i 1145 Wien til sin residensby. Før den tid kunne Wien betraktes å overgå byer som Krems, Melk og Klosterneuburg, og opprettholdte fra da av sin status som landets hovedstad. I 1147 ble også Stefansdomen ferdigstilt som øyensynlig bevis for byens status og betydning.
Hans bror, Otto av Freising, var biskop av Freising og en betydelig historieskriver.
Emma Johansson
Meritter
Nasjonal mester på tempo
Goodfellow Air Force Base
Flystasjonen er oppkalt etter premierløytnant John J. Goodfellow jr. Den ble etablert 17. august 1940 som San Angelo Air Corps Basic Flying School, og ble hetende Goodfellow Field fra 1941. Under andre verdenskrig ble piloter opplært på blant annet T-6 Texan og B-25 Mitchell.
Government Car and Despatch Agency
Government Car and Despatch Agency (GCDA) var et britisk forvaltningsorgan under Department for Transport (DfT). GCDA leverte logistikktjenester til den britiske staten og offentlig sektor forøvrig.
Stubai-Alpene
Stubai-Alpene (tysk Stubaier Alpen) er en fjellgruppe i Sentral-Alpene i Tirol. De utgjør Øst-Alpenes nest største fjellmassiv etter Ötztal-Alpene (målt i arealet som ligger høyere enn 3000 meter over havet). Massivet omfatter også en rekke større isbreer. Målt etter gruppens høyeste topp, må Stubai-Alpenes Zuckerhütl (3507 moh.) derimot se seg slått av flere andre fjellmassiver i Øst-Alpene (bl.a. Ortler, Hohe Tauern, Zillertal-Alpene).
Bernardin Gantin
Han ble kreert til kardinal av pave Paul VI i 1977.
MTV Norge
Kanalen hadde en dekningsgrad på 52,7 % i 2007.
Tordivelen og flua
«Tordivelen og flua» finnes også i Danmark, Sverige og på Færøyene.
Burn (album)
Sporliste
Alle sangene er skrevet av Ritchie Blackmore, David Coverdale, Jon Lord og Ian Paice unntatt hvor annet er notert.
Tampenområdet
Bakgrunn
Den tekniske samordningen av infrastruktur på Tampen-området er ikke enestående på norsk sokkel og var heller ikke den første. Tilsvarende skjedde for eksempel også i Frigg-området tidlig på 1980-tallet.
Jamaica under Sommer-OL 2012
Jamaica deltok under Sommer-OL 2012 i London som ble arrangert i perioden 27. juli til 12. august 2012. Femti utøvere, tjuefem menn og tjuefem kvinner deltok i fire sporter, friidrett, hestesport, svømming og taekwondo. Det var sekstende gangen Jamaica deltok i et sommer-OL, de kom på attendeplass med fire gull-, fire sølv- og fire bronsemedaljer, alle tolv medaljene ble vunnet i friidrett. Friidrettsutøveren Usain Bolt var landets flaggbærer under åpningsseremonien.
Spillet (bok)
Boken ble utgitt i september 2005. Den handler om Strauss' reise fra å være en gjennomsnittlig frustrert fyr til å bli en mestersjekker.
Krabbefangst i Norge
I perioder er det mest spiselig i enten hann- eller hunnkrabber, så fangsten blir ofte sortert. Hvor mye eller lite man tar med hjem er etter skjønn, samt hvor lenge man holder på. En tur bortover samme fjellet en time senere kan gi nesten like mange krabber. Fangsten skal helst kokes samme natt.
Fringe
Handling
Serien følger arbeidet til FBI sin Fringe Division i Boston. Enheten består av FBI-agentene Olivia Dunham (Anna Torv) og Astrid Farnsworth (Jasika Nicole), den eksentriske vitenskapsmannen Walter Bishop (John Noble) og hans sønn Peter Bishop (Joshua Jackson), og som beskjeftiger seg med saker som har tilknytning til marginalvitenskap og det tilsynelatende overnaturlige. Før han 17 år før seriens begynnelse ble innlagt på psykiatrisk sykehus etter å ha forårsaket sin assistents død, var et av de mest omfattende eksperimentene Walter utførte injekson av stoffet cortexiphan, som han mente ville gi mennesker særlige kognitive evner, på barn. Blant forsøkspersonene, viser det seg, var Olivia.
Katrín Jónsdóttir
Katrín Jónsdóttir (født 31. mai 1977 i Reykjavík) er en islandsk tidligere fotballspiller. Jónsdóttir, som var forsvarsspiller, har spilt for en rekke klubber i Island, Sverige og Norge, var kaptein for Island, og var en del av Islands tropp da de deltok i EM i 2009 og 2013.
Nordland Fotballkrets
4. divisjon
Avdelinger: 1
5. divisjon
''For tabeller se 5. divisjon fotball for menn 2014 '' Antall lag: 21
Stormbringer (album)
Da Glenn Hughes i 2009 valgte fire sanger som han remikset for 35-årsjubileums-utgaven av Stormbringer, unngikk han alle disse klassikerne og konsentrerte seg om de sangene Blackmore forlot Deep Purple for. Opprinnelig inneholdt jubileumsutgaven også en DVD, som bestod av den kvadrofoniske miksen av Stormbringer omgjort til 5.1.
Forus Travbane
Forus Open
Forus Open er den største travdagen på Forus Travbane og holdes årlig rundt månedsskiftet juni/juli.
Olaug Åsen
Olaug Åsen (født 13. mai 1958) er en norsk billedkunstner, bosatt på Moseid i Evje og Hornnes, hvor hun også har atelier. Hun arbeider i hovedsak med maleri og grafikk. .
Juana Arrendel
Arrendel vant opprinnelig de panamerikanske lekene i Winnipeg i 1999, men mistet seieren etter å ha testet positivt på stanozolol. I 2006 ble hun den sjette kvinne til å vinne de mellomamerikanske og karibiske leker tre år på rad. De andre er Miguelina Cobián, Carmen Romero, Bárbara Hechevarría, María Caridad Colón og Letitia Vriesde.
Seil
Det er også i nyere tid blitt laget seil med annen design enn de tradisjonelle seilene som vingeseil, kite og rotorseil er vel det mest utbredte av disse.
Seilduk
Fordelene med linseilene var at de hadde høy fasthet når de ble våte av sjøsprøyt eller regn, men bomullsseilene var lettere og mer formbestandige. De gjorde det mulig å gå høyere opp mot vinden og dermed ta seg raskere frem. Bomullsseil ble første gang sett i bruk i Europa på kappseilingsskonnerten «America» i 1851.
Den edle ville
Opprinnelsen til begrepet «den edle ville»
Hayy ibn Yaqdhan, filosofisk islamsk fortelling (eller tankeeksperiment) av Ibn Tufail fra 1100-tallets Andalucía, delte tvetyding mellom det religiøse og det sekulære. Fortellingen er av interesse ettersom den var kjent av Cotton Mather, en puritanske geistlig i 1600-tallets New England. Oversatt til engelsk fra latin i 1687 og 1708 fortalte den fortellingen om Hayy, et vilt barn, fostret av en gaselle, uten menneskelig kontakt, på en øde øy i Indiahavet. Utelukkende ved å benytte seg av sin fornuft går Hayy gjennom om alle grader av kunnskap før han kommer i kontakt med det menneskelige samfunn hvor han avslører seg som en som tror på en naturreligion, noe Cotton Mather, som en kristen geistlig, identifiserte med primitiv kristendom. Figuren Hayy er både en naturens mann og en klok perser, men ikke en edel villmann.
Viktor Markin
I OL-finalen på 400 meter lå han etter halve distansen på femteplass, og da løperne kom ut på oppløpssiden lå han fremdeles ca. 3 meter bak lederen, Frank Schaffer fra DDR. Etter en sterk spurt vant han gullmedaljen, og satte samtidig ny europarekord. Sølvmedaljen gikk til australieren Rick Mitchel, mens Frank Schaffer måtte nøye seg med bronse. Markin tok en ny gullmedaljen på 4 x 400 m stafett, sammen med lagkameratene Remigius Valiulis, Michail Linge og Nikolaj Tsjernetskij, foran lagene fra DDR og Italia.
Vånd
Beskrivelse
Våndens nærmeste slektninger i Norge er markmus og fjellmarkmus. De er ganske like av utseende, men skilles enkelt på størrelsen. Vånden kan være like stor som en rotte, mens de to slektningene har «musestørrelse». For å skille vånden fra rottene kan man se på hale og ører. Våndens hale er bare litt lenger en halve kroppslengden, hodet medregnet, og ørene er ganske små og nesten skjult i pelsen. Rottenes hale er omtrent like lang som kroppen, og ørene er større og «frittstående». Våndens hale er dekket av hår mens rotta har hårløs, skjellbelagt hale. Pelsfargen hos vånd er vanligvis mørk, men varierer mye fra gråbrun via brunsvart til nesten svart. Vinterpelsen er litt lysere enn sommerpelsen.
Atferd
Vånden er et sosialt dyr som lever i familiegrupper, men dette gjelder først og fremst hunner og ungdyr. Voksne hanner har et territorium som de forsvarer mot andre voksne hanner. Hunnene får to-tre kull i løpet av sommerhalvåret, og vanlig kullstørrelse er fem til åtte unger. Ungene blir kjønnsmodne etter ca. to måneder, så hunner som fødes på våren, kan få sitt første kull på ettersommeren. Ynglebolet ligger ikke alltid nede i bakken, det kan også ligge på en tue ute i vannet eller på en slags flåte som hunnen bygger av flytende plantedeler.
Come Taste the Band
Tommy Bolin døde 4. desember 1976 av en heroin-overdose.
Veerse Gat
Frem til stengingen kunne det være værhardt i Veerse Gat, der også sand- og leirbanker var skjulte farer. Gjennom tidene har flere skip gått på sandbanker og sunket, som også tremasteren De Roompot gjorde. Den var på 719 metriske tonn, bygget av tre med kobber-beplating og på vei til hjemmehavnen fra Nederlandsk Vestindia da den gikk på en sandbanke og sank 29. juni 1853.
Henryk Roman Gulbinowicz
Død
Kardinal Gulbinowicz døde få dager etter sin vanærelse, den 16. november 2020 i Wroclaw, i en alder av 97 år.
Hålogaland Fotballkrets
4. divisjon
Opprykksplasser: 1
5. divisjon
Avdelinger: 2
Menn
Vinteren 2008 foreslo fotballkretsen å omgjøre de to avdelingene i 4. divisjon til én og å innføre 5. divisjon fra og med sesongen 2009, for første gang på mange år. Etter at forslaget ble vedtatt på kretstinget vinteren 2008, kontaktet flere klubber kretsen og ba om ny vurdering, og vinteren 2009 ble den nye seriordningen igjen vedtatt på kretstinget, med knapp margin.
Ivar Tollefsen
Han har deltatt i flere ekspedisjoner og kjørt Rallycross rundt om i verden. Tollefsen satte i 2016 rekord i kryssing av Grønland på ski. Bokutgivelser fra ekspedisjonene ga inntekter som i 1994 finansierte hans første eiendomsinvestering i Møllerveien i Oslo.
Jan Kåre Aurdal
Aurdal var fylkesleder i Møre og Romsdal Kristelig Folkeparti i åtte år og medlem av KrFs sentralstyre i fire år. I 2012 ble han tilsatt som daglig leder i Sunnmøre Regionråd.
Birger Magnusson
I årene 1318 til 1319 ble Sverige styrt av rikshøvedsmannen Mats Kettilmundsson.
Sør-Afrikas provinser
Historie
Segregeringen av den svarte befolkningen startet i 1913 da det svarte flertallets eierskap til land ble underlagt restriksjoner i visse områder på totalt 13 % av landet. Fra sent i 1950-årene ble disse områdene gradvis konsolidert til «bantustaner» som fungerte som de jure stater for den svarte befolkningen under apartheid. Bantustanen Transkei var i 1976 den første som aksepterte uavhengighet fra Sør-Afrika, og selv om denne uavhengigheten aldri ble anerkjent av noe land, fulgte etterhvert tre andre bantustaner.
Stammeområder erklært uavhengige bantustaner av den sørafrikanske staten
Stammeområdene som ble erklært uavhengige av Sør-Afrika, er kjent som TBVC-statene.
Knut Axel Ugland
Knut Axel Ugland (født 5. juni 1959) er en norsk investor og milliardær fra Grimstad.
Denishawn
Denishawn fikk betydning for de store grunnlegerene av den moderne scenedansen, Martha Graham og Doris Humphrey
Nordmøre og Romsdal Fotballkrets
Nordmøre og Romsdal Fotballkrets (stiftet 28. juni 1914) er en av kretsene i Norges Fotballforbund. Den består av klubbene i alle kommuner i Nordmøre og Romsdal med unntak av Sandøy.
6. divisjon
Opprykksplasser: 2
Gabriel Voisin
Første eksperimenter
I juni 1905 testet Gabriel Voisin et glidefly som ble tauet etter en rask båt på Seinen. Flyets vinger var bygget som en dragelignende konstruksjon lik den engelskmannen Lawrence Hargrave hadde bygget få år tidligere. En konstruksjon som gav maksimalt løft med minimal vekt. Voisin ble tauet opp i luften og slept etter båten nesten 200 meter. Da flyet gikk ned ble han viklet inn i vingekonstruksjonens tauverk og var nær ved å drukne
Canard Voisin
I 1910 utviklet Gabriel og Charles flyet  Canard Voisin. I likhet med brødrene Wrights Flyer hadde flyet vingene bak og styreflatene foran. Det ble et populært fly i årene før første verdenskrig. Utsyrt med flottører ble det verdens første sjøfly for den franske marine.
Sindal
Byen har et museum for den danske mystiker og forfatter Martinus Thomsen i hans barndomshjem "Moskildvad".
Cadillac
Stiftelsen
Cadillac fikk sitt navn etter en franske oppdagelsesreisende, Antoine Laumet de La Mothe, sieur de Cadillac, som var grunnleggeren av byen Detroit i Michigan i 1701.
Etter krigen
Cadillac-modellene etter krigen fikk mange av designelementene som skulle bli kjennetegnet til de klassiske amerikanske bilene sent i 1940- og 1950-årene, med blant annet halefinner og store frontruter. Cadillacs første halefinner var inspirert av flymodellen Lockheed P-38 Lightning, og dukket opp i 1948. Cadillacs 1959-modeller var høydepunktet i halefinne-perioden, med de største halefinnene på noen produksjonsbil.
Cadillacs andre, store designelement var støtfangerne foran, som ble kjent som «Dagmar»-støtfangere. Det som etter krigen hadde begynt som enkle støtfangere ble en stadig viktigere del av Cadillacs kompliserte frontparti. Utover 1950-årene ble støtfangerne viktigere i designet, og funksjonen ble mindre viktig. I 1957 fikk støtfangerne elementer i sort gummi. I 1958 ble støtfangernes viktighet tonet ned. I 1960 tok William Mitchell over som designsjef etter Harley Earl, og hans smak for enklere design kombinert med en endring i kjøpernes smak sørget for at de tidligere så dominerende designelementene ble tonet ned på begynnelsen av 1960-årene. Cadillacs modeller beholdt dog sine halefinner frem til 1964, og antydninger av dem kan finnes igjen helt opp til dagens Cadillac-modeller. Halefinnene var også utgangspunktet for de vertikale baklysene, som har blitt et kjennetegn for Cadillacs modeller (i motsetning til de horisontale baklysene som er kjennemerket til rivalen Lincoln). De vertikale lysene gjorde også Cadillac til favoritt blant byggere av spesialbiler, fordi det var enkelt å integrere dem i designet på kjøretøy som for eksempel likbiler og ambulanser. Fordi baklysene var vertikale kunne disse selskapene slippe utgiften med å erstatte dem med andre lys og støtfangere for å gjøre plass til de bakre svingdørene man ønsket på likbiler.
Nedgangstider og opphenting
På grunn av mangel på bensin lanserte Cadillac en dieseldrevet Oldsmobile-motor (konvertert fra bensindrift) på 5,7 liter i sine største modeller mellom 1979 og 1981. Dette var en katastrofe for GM, motoren var både upålitelig og forurensende. Ironisk nok hadde en annen GM-avdeling, Detroit Diesel, flere tiår med erfaring fra dieselmotorproduksjon, men var ikke innblandet i utviklingen av denne motoren.
Cadillac etter 2000
Cadillacs siste designspråk – Art & Science – ble vist første gang med konseptbilen Cadillac Evoq på bilutstillingen i Detroit i 1999. Med sine kantete linjer og skarpe hjørner markerte Evoq en overgang fra Cadillacs tidligere runde og myke designspråk.
Svilen Rusinov
Svilen Rusinov (bulgarsk: Свилен Русинов )  (født 29. februar 1964) er en  bulgarsk bokser. Under Sommer-OL 1992 i Barcelona Spania vant han bronse i super tungvekt. Han ble profesjonell i 1999 der han bokset en kamp som han vant, deretter la han opp.
Hereditært angioødem
Hereditært angioødem (HAE) er en arvelig sykdom hvor pasientene får hevelser (ødemer) i hud og slimhinner (se Quinckes ødem). Sykdommen skyldes nedsatt konsentrasjon av proteinet C1 inhibitor (C1-INH). Dette proteinet holder vanligvis flere reaksjoner i blodet i sjakk, dersom det blir for lite løper noen av disse løpsk og blodårene slipper væske ut i vevet. Dette gir hevelser. Sykdommen er arvelig og arvegangen er autosomal dominant, det vil si at både gutter og jenter kan få sykdommen og at gjennomsnitt halvparten av barn fra en forelder med tilstanden også får sykdommen. De som er friske i slekten, bedømt ut fra blodprøve, bærer ikke sykdommen videre til sine barn.
Behandling
Om pasienten får akutte anfall, særlig i svelget, må han behandles med C1 inhibitorkonsentrat, laget av donorplasma. I mangel på dette konsentratet kan frisk frossent plasma benyttes, men en del rapporter den siste tiden viser at dette ikke alltid har så god effekt. En HAE-pasient med ødemer har ingen effekt av for eksempel antihistaminer og adrenalin.
Dan Berglund
Dan Frejvid Berglund (født 16. mars 1954 i Helsingfors) er en finsk-svensk visesanger, kjent for flere innspillinger av skandinaviske arbeidersanger.
Flekkfluer
Systematisk inndeling / norske arter
Denne familien regnes etterhvert som underfamilien Ulidinae, i familien Ulidiidae.
Navnedebatten om Porsgrunnselva/Skienselva
Lokal navnebruk
Lov om stedsnavn fra 1990 fastslår at uttalen og bruken skal være i tråd med den nedarvede, lokale uttalen og bruken. To administrative grenser forteller mye om lokal bruk: hvordan bøndene leverte viktualier og inndelingen i havnedistrikter.
Bekhterevs sykdom
Symptomer og diagnose
Bekhterevs sykdom er en gruppe tilstander som kan variere sterkt fra person til person. Voksne rammes typisk av sykdommen på en annen måte enn barn og unge (Juvinil Bekhterev), menn rammes oftere og hardere enn kvinner, og sykdommen forekommer oftere nord i Europa enn i Afrika. Variasjonene gjør at man normalt omtaler Bekhterevs som et sykdomskompleks snarere enn én sykdom. I alle tilfeller oppstår betennelsesreaksjoner ulike steder i kroppen, og felles for tilstandene er at leddene (spondylene) i ryggraden før eller siden blir betente. I mange tilfeller tar det lang tid, i noen tilfeller 10-15 år, fra første symptomer til diagnose kan stilles. Grunnen er at det tar lang tid før betennelsene i de små leddene i ryggraden fører til tilstrekkelig skade til at de kan oppdages.
Behandling og smertelindring
Behandlingsreiser, behandlingsopphold i varmt klima har vist seg å gi en svært god effekt, på pasienter med bekhterevs sykdom.
5. Reise seg opp fra liggende på gulvet
Spørsmålene brukes primært til å vurdere virkningen av medikamenter.
Torstein Andersen Aase
Torstein Andersen Aase (født 24. oktober 1991) er en norsk fotballspiller som spiller for.
Legionærsyken
Historie
Sykdommen ble først beskrevet i juli 1976 i Philadelphia, hvor det var et større utbrudd av sykdommen under årsmøtet til the American Legion (amerikanske krigsveteraner), derav navnet. Dette årsmøtet ble avholdt ved The Bellevue Stratford Hotel, hvor det senere viste seg at ventilasjonssystemet var infisert med Legionella. Både personer som oppholdt seg i hotellet, men også personer som passerte forbi hotellet på gaten ble smittet. Sykdommen ble derfor i en periode også populært kalt "broad street pneumonia".
Behandling
Legionærsyken behandles med antibiotika, vanligvis quinoloner (levofloxacin, moxifloxacin, gemifloxacin) eller nyere makrolider (azithromycin, clarithromycin, roxithromycin). Disse preparatene er virksomme fordi de har en god intracellulær penetranse.
Peru under Sommer-OL 2012
Peru deltok under Sommer-OL 2012 i London som ble arrangert i perioden 27. juli til 12. august 2012. Seksten utøvere, ti menn og seks kvinner deltok i ni sporter, friidrett, badminton, roing, svømming, skyting, taekwondo, judo, vektløfting og seiling. Det var syttende gangen Peru deltok i et sommer-OL, de vant ikke noen medaljer. Friidrettsutøveren Gladys Tejeda var landets flaggbærer under åpningsseremonien.
Enigma (krypteringsmaskin)
De allierte fikk etter hvert full tilgang til detaljene i konstruksjonen. Grunnet en rekke prosedyrefeil var det derfor mulig å dekryptere enigmameldinger under store deler av krigen. En antar at dette forkortet tiden det tok før de allierte vant krigen.
Den elektriske strømmens bane (strømbane)
Den elektriske delen besto av et batteri som var koblet til lamper via tastene i tastaturet. Normalt var det slik at når en tast ble trykket ned på tastaturet, ville en av lampene bli tent av batteriet. På figur 1 kan man se tastaturet på forsiden av maskinen, og lampene er de små sirklene «over» tastaturet midt på maskinen.
Inni maskinen var det 3 «spor» (i de fleste varianter) hvor valsene kunne plasseres. Valsene ble anbrakt i «sporene» på en slik måte at kontaktene på utgangssiden av en valse var i kontakt med inngangskontaktene på den neste. Den tredje valsen var forbundet med en reflektor (unikt for Enigma-familien blant de forskjellige valse-maskiner som ble designet i perioden) som hadde faste ledninger som førte utdata fra den tredje valsen tilbake til andre kontakter på den samme valsen, og derfra tilbake til den første valsen, men i en annen rute. På bildet kan man se de tre valsene øverst på maskinen, med tenner som stikker frem fra overflaten og som tillater manuell innstilling.
Historie
Enigma-maskinene ble utviklet av ingeniør Arthur Scherbius, og de hadde varemerket Enigma. Enigma finnes i forskjellige versjoner som går helt tilbake til 1919. Arthur Scherbius grunnla et firma i Berlin med tanke på å fremstille maskinen, og de første kommersielle versjonene kom på markedet i 1923. Atskillige eksemplarer ble kjøpt av den tyske marinen i 1926; hæren tok i bruk maskinen i 1929, og de påfølgende årene fulgte praktisk talt alle tyske militære organisasjoner, og store deler av nazi-hierarkiet, etter. I den tyske marine ble den kalt «M»-maskinen.
Grunnleggende dekryptering
Kodebrukerne fikk ikke bare vite at de skulle bruke en forskjellig substitusjon for hvert bokstav, men også at de skulle bruke meget lange nøkler, slik at begge ovennevnte metoder ville mislykkes (eller i det minste bli langt vanskeligere). På den annen side er dette et vanskelig arrangement; en meget lang nøkkel tar lengre tid å overbringe til de parter som skal bruke den, og risikoen for feiltagelser blir større. Den ultimate kode av denne type ville være en hvor en meget lang nøkkel kunne genereres fra et simpelt mønster, slik at det ble dannet en kode med så mange substitusjonsalfabeter at frekvenstelling og statistiske angrep på koden ville være praktisk umulige.
Kodingsmetode
I den motsatte enden ble operasjonen reversert. Operatøren setter maskinen i utgangsinnstillingen og skriver de første 6 bokstavene av meldingen. Ved å gjøre dette vil han se ABCABC lyse opp på maskinen. Deretter dreier han valsene til ABC og skriver resten av den krypterte meldingen inn og dekrypterer denne.
Etter utviklingen av bomba kryptologiczna
Polakkene bygget flere parallelle enigmamaskiner, som de kalte «bomba kryptologiczna» (kryptologisk bombe). (Navnets opphav har forskjellige forklaringer: En forklaring er at «Begrepet ble brukt av polakkene og har sin opprinnelse i faktumet at når apparatet nådde den korrekte posisjonen, så datt et lodd [ned] for å gi signal om det», ifølge nettstedet cryptocellar.org. Noen mener at navnet stammer fra den tikkende lyden maskinen fremkalte mens den arbeidet seg gjennom de mulige kombinasjoner, og noen mener navnet kommer fra en lokal isrett; franskmennene endret senere navnet til 'bombe', som også ble brukt av engelsktalende.) De mulige skivesettene ble satt i maskinen, og deretter ble alle innstillingene prøvd ut med en tekst på en gang. Dette medførte at mulighetene var blitt redusert til hundreder, og dette er et antall som er realistisk å prøve ut med håndkraft.
Signaletterretningen «Ultra»
Tyske operatører var i noen tilfeller til stor hjelp for kodeknekkerne. På et tidspunkt ble en operatør bedt om å sende et testbudskap, han trykket på T-tasten gjentatte ganger og sendte budskapet. Den engelske analytikeren som mottok en lang meddelelse uten en eneste T forstod umiddelbart hva som hadde skjedd. I andre tilfeller brukte Enigmaoperatørene konstant de samme innstillinger til meddelelsene uten å endre dem, det var ofte deres egne initialer eller deres kjæresters. Analytikerne ble satt til å finne sånne tekster i mylderet av trafikk som ble oppfanget hver eneste dag, slik at man på Bletchley ved å benytte den opprinnelige polske teknikken lette etter dagens grunninnstillinger. Andre tyske operatører brukte «formularer» til daglige rapporter, spesielt værutsikter, så den samme "krybbe" kunne tas i bruk hver dag.
Selv disse korte periodene hadde dramatisk innvirkning på krigen. På kurver over mengden av kode som var dechiffrert mot britiske flåtetap pr måned var det tydelig å se at tapene steg når Enigmakoden 'gikk i sort' og omvendt. Men i 1943 var det dekodet så mye trafikk at kodebryterne hadde en glimrende forståelse for de budskap som ble sendt til forskjellige tider og fra forskjellige kilder. For eksempel var en meddelelse som kom fra vest klokken 6 om morgenen høyst sannsynlig fra et værskip i Atlanteren, og det betød at meddelelsen nesten med sikkerhet inneholdt disse «krybbene». Fra dette tidspunkt ble den tyske marines Enigmabudskaper lest konstant, selv etter endringer i grunninnstillingene.
Herivel-tipset (the Herivel Tip)
Kodeknekkeren John Herivel jobbet på Bletchley Park; Han hadde blitt rekruttert av sjefen for Hut 6, organisasjonen som hadde i oppdrag å angripe Enigma-chiffreringen til den tyske hæren og Luftwaffe; Etter at Hut 6 hadde klart å dekryptere i perioder, hadde Hut 6 vanskeligheter og ble hindret fra å knekke «the Red, som ble brukt av Luftwaffes sambandsoffiserer som jobbet med hæren»; I de første syv månedene av 1940 måtte krypteringen knekkes for hånd, og i mars klarte man ikke å knekke koden lenger (- de elektromekaniske apparatene - bomba (entall) som ble brukt til knekking av Enigma-koden, kom først flere måneder seinere)»; Herivel gjettet seg fram til en måte hvordan tyske operatører av Enigma-maskiner brøt sikkerhetsinstrukser, og Herivel gjettet hvordan dette ville gi utslag, og Herivel kom med forslag for hvordan kodeknekkerne kunne samle informasjon, for deretter å knekke koden; forslagene ble prøvd i noen uker uten resultat; men i forbindelse med tysk invasjon i Nederland (eller Frankrike - kildene spriker) i mai, viste Herivel-tipset seg å stemme; Dette ledet til videre knekking av Enigma-kodene.
Tilfang av litteratur
Hugh Sebag-Montefiores Enigma: The Battle for the Code, kom ut i 2000.
Amund Ringnes
Amund Ringnes (født 7. oktober 1840 på Ringnes gård i Krødsherad, død 13. januar 1907) var bror av bryggerieieren Ellef Ringnes. De vokste opp på storgården Ringnes, som de måtte forlate i 1858 fordi faren hadde pantsatt gården på grunn av gjeldsproblemer. Sammen med Axel Heiberg startet de to brødrene Ringnes Bryggeri. Det var Amund Ringnes som sørget for at spelemannen og sambygdingen Wilhelm Sorteberg fikk seg ny hardingfele, og slik satt denne i gang igjen som utøver.
Dario Cologna
Karriere
I Ski-VM 2013 i Val di Fiemme vant han gull på 30 km duatlon og sølv på 50 km klassisk. Før jul 2013 ble han skadet under trening, så han måtte stå over Tour de Ski 2013/14. Han rakk å komme tilbake til Vinter-OL 2014 i Sotsji og gikk inn til gull på den innledende 30 km duatlon. Cologna doblet gullbeholdningen på 15 km klassisk.
OL-resultater
Vancouver 2010
VM-resultater
Val di Fiemme 2013 Holmenkollen 2011
Blaise Hamlet
Blaise Hamlet er en landsby i den nordvestlige delen av Bristol i England. Den består av flere små hus rundt en liten park, og ble anlagt i 1811 for pensjonerte ansatte hos John Scandrett Harford, som eide Blaise Castle House. Landsbyen ble designet av John Nash, som også hadde utført andre oppdrag for Harford.
Husene eies nå av National Trust. Det bor fortsatt mennesker i dem, slik at de ikke er åpne for offentligheten, men man kan fritt bevege seg rundt og se dem fra utsiden.
Senait Mehari
Liv i Eritrea
I begynnelsen av 2007 oppstod kontrovers om Mehari kunne betegnes som «barnesoldat», etter at fjernsynsprogrammet «Zapp» på NDR hadde gjort egne undersøkelser av hennes bakgrunn.
Gravenstein
Gravenstein er oppkalt etter den danske byen Gråsten (tysk Gravenstein) i Sønderjylland. Det kom til Norge omkring 1792. Gravenstein dyrkes i Nord-Europa og USA (California).
Otto Skorzeny
Etter Tysklands kapitulasjon
I 1949 dukket Skorzeny opp i Argentina og ble mottatt med åpne armer av Juan Peron. Han tilbød å hjelpe med å holde «ro og orden» i landet. Hjelpen ble mottatt med glede og kan gjenkjennes på de metodene, som det argentinske politi og etterretningstjenester tok i bruk ved avhør. Etter Perons fall hjalp Skorzeny ham med å flykte i eksil til Spania. Rykter plasserte ham også i Egypt som militærrådgiver for egypterne samt de forskjellige palestinske terrororganisasjoner. Det ble også blitt antatt at han samarbeidet med israelske Mossad.
Tanngrisner og Tanngnjost
Tanngrisner, eller Tanngrisne, (norrønt Tanngrisnir, «den som har glisne tenner») og Tanngnjost (Tanngnjóstr, Tanngiost, «den som skjærer tenner») er i nordisk mytologi de to bukkene som trekker vogna til tordenguden Tor med hammeren over himmelen. Torden ble forklart som lyden av kjerra når Tor, i Gylvaginning kalt «Ake-Tor» (Öku-Þórr), var ute og kjørte med geitene, mens lyn var gnister når han slo med Mjølner (Mjollne), den veldige hammeren sin.